Diari Oficial de la Generalitat Valenciana


Sumari del DOGV 9394, del 29-07-2022 (2022/7252)

ORDRE 7/2022, de 26 de juliol, de la Conselleria de Política Territorial, Obres Públiques i Mobilitat, per la qual es regulen les tarifes urbanes dels serveis de transport públic de persones en vehicles automòbils de menys de nou places, de l'àrea de prestació conjunta de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9394

Data del DOGV
:   29-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7252


Data del document
:   26-07-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Ordre

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * legislació
    * tarifa de transport

Es declara nul·la per la Sentència 427/2024, d'1 de juliol, dictada per la secció 4a de la Sala contenciosa administrativa del Tribunal Superior de Justícia de la Comunitat Valenciana recaiguda en el procediment ordinari número 4/353/0482-QF.

ORDRE 7/2022, de 26 de juliol, de la Conselleria de Política Territorial, Obres Públiques i Mobilitat, per la qual es regulen les tarifes urbanes dels serveis de transport públic de persones en vehicles automòbils de menys de nou places, de l'àrea de prestació conjunta de València. [2022/7252]  
Preàmbul  
  
L'article 49.1.15a de l'Estatut d'Autonomia atribueix a la Generalitat la competència exclusiva en matèria de transport terrestre l'itinerari del qual discórrega íntegrament en el seu territori.  
La Llei 13/2017, de 8 de novembre, de la Generalitat, del taxi de la Comunitat Valenciana, estableix en l'article 18 que el servei del taxi es prestarà, «dins de l'àmbit municipal o de l'àrea de prestació conjunta, amb subjecció a tarifes urbanes obligatòries aprovades per l'ajuntament o la conselleria competent en matèria de transports amb un informe previ, en cas de règim de preus autoritzats, de l'òrgan autonòmic competent en matèria de preus».  
L'Àrea de Prestació Conjunta de València (APC) va ser creada mitjançant l'Ordre de 29 de gener de 1986 (DOGV 347/28.02.1986), i la última modificació del seu règim tarifari es va realitzar mitjançant l'Ordre 2/2019, de 27 de novembre (DOGV 8691/04.12.2019).  
  
L'objecte d'aquesta Ordre és regular les tarifes de l'APC de València amb vista a complir el principi d'assegurar l'equilibri econòmic de l'activitat i la suficiència del servei, que ha de ser prestat mitjançant titulars que operen al seu risc o ventura, com estableix la Llei 13/2017, de 8 de novembre, del taxi de la Comunitat Valenciana, en el marc de la Llei 2/2015, de 30 de març, de desindexació de l'economia espanyola. Per tant, sent les tarifes del taxi un valor monetari definit per l'Administració, havent-se apreciat un increment en els costos d'explotació del servei, i amb la finalitat de compensar aquesta evolució a l'alça, es considera necessari procedir a la revisió de les tarifes urbanes de l'àrea de prestació conjunta de València.  
  
Així mateix, amb aquesta Ordre es compleixen els principis de bona regulació als quals es refereix l'article 129 de la Llei 39/2015, d'1 d'octubre, del procediment administratiu comú de les administracions públiques. Així, la norma és respectuosa amb el principi de necessitat puix que l'aprovació de tarifes ha de realitzar-se amb la periodicitat necessària per a assegurar l'equilibri econòmic de l'activitat i la suficiència del servei, d'acord amb els principis que estableix la Llei del taxi en l'article 3. És respectuosa amb els principis d'eficàcia, eficiència i proporcionalitat, ja que tant que amb aquesta s'aconsegueix la finalitat perseguida amb els mitjans adequats; i amb els principis de transparència i participació exigits per la normativa bàsica estatal i autonòmica en aquesta matèria, ja que s'ha donat participació a associacions de consumidors i organitzacions professionals del taxi.  
Per tot això, en virtut del que es disposa en els articles 28 e) i 43 de la Llei 5/1983, de 30 de desembre, del Consell, de la Llei 13/2017, de 8 de novembre, de la Generalitat, del taxi de la Comunitat Valenciana, de l'article 134 del Decret 105/2019, de 5 de setembre, pel qual s'estableix l'estructura orgànica bàsica de la Presidència i de les conselleries de la Generalitat, amb audiència prèvia de les associacions professionals del sector i de consumidors i usuaris, amb informes previs de l'Advocacia General de la Generalitat, complits els tràmits procedimentals previstos en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, i conformement amb el Consell Jurídic Consultiu de la Comunitat Valenciana,  
  
  
ORDENE  
  
Article 1. Objecte  
És objecte d'aquesta Ordre el desenvolupament de l'article 18.1 de la Llei 13/2017, de 8 de novembre, de la Generalitat, del taxi de la Comunitat Valenciana, a fi de regular les tarifes urbanes del taxi en l'àmbit corresponent a l'àrea de prestació conjunta de València.  
  
Article 2. Definició de les tarifes  
1. Els taxis de l'àrea de prestació conjunta de València només podran aplicar les següents tarifes:  
Tarifa 1. Tarifa urbana, aplicable en dies laborables i horari diürn.  
  
Tarifa 2. Tarifa urbana, aplicable en horari nocturn de dies laborables, i en dissabtes i festius tant en horari diürn com nocturn.  
2. Tarifa 3. Tarifa interurbana ordinària, aplicable segons el que s'estableix en l'article 2, apartat 1-A) de l'Ordre 9/2017, de 17 d'octubre, de la Conselleria d'Habitatge, Obres Públiques i Vertebració del Territori, per la qual es fixen les tarifes dels serveis interurbans de transport públic discrecional de persones en automòbils de turisme en la Comunitat Valenciana (d'ara en avant, Ordre d'interurbanes) o conformement amb l'articulat de la norma que la substituïsca.  
Tarifa 4. Tarifa interurbana especial, aplicable segons el que s'estableix en l'article 2, apartat 1-B) de l'Ordre d'interurbanes.  
Tarifa 5. Tarifa urbana amb origen en l'aeroport, en horari diürn en dies laborables.  
Tarifa 6. Tarifa urbana amb origen en l'aeroport, en horari nocturn, dissabtes i festius.  
Tarifa 7. Tarifa interurbana ordinària, amb origen en l'aeroport, en horari diürn en dies laborables inclosos els dissabtes.  
Tarifa 8. Tarifa interurbana especial, amb origen en l'aeroport, en horari nocturn o en dies festius.  
Tarifa 0. Tarifa zero, que s'aplicarà a fi de no sobrepassar la quantia màxima permesa per als serveis recaptats telefònica o telemàticament a què es refereix l'article 9. Així mateix, quan per error imputable a la persona que presta el servei es prenga un trajecte que no coincidisca amb l'indicat per la persona usuària, s'utilitzarà la tarifa 0 de manera que aquesta no haja de suportar el cost d'aquest error.  
Tarifa R. S'aplicarà en el supòsit previst en l'article 2.1 de l'Ordre d'interurbanes, en relació amb els retorns al punt de partida.  
Les tarifes 7 i 8 corresponen a tarifes interurbanes, que estan regulades en l'Ordre 9/2017, de 17 d'octubre, de la Conselleria d'Habitatge, Obres Públiques i Vertebració del Territori, per la qual es fixen les tarifes dels serveis interurbans de transport públic discrecional de persones en automòbils de turisme en la Comunitat Valenciana (DOGV 8166/09.11.2017). S'indiquen en la present Ordre a efectes únicament de la seua senyalització en el mòdul lluminós.  
  
Article 3. Definició dels horaris i els festius  
1. Es considerarà horari diürn el comprés entre les 07.00 hores i les 21.00 hores del mateix dia.  
2. Es considerarà horari nocturn el comprés entre les 21.00 hores i les 07.00 hores de l'endemà.  
3. A l'efecte d'aplicació de les tarifes establides en la present ordre, es consideraran festius els que hagen sigut declarats com a tals a la ciutat de València per l'administració competent. En tot cas, s'assimilen a festius els següents dies: 15, 16, 17, 18 i 19 de març; el 24 i 31 de desembre.  
  
Article 4. Quanties a percebre en les tarifes urbanes  
Tarifa 1  
Baixada de bandera: 1,65 ?.  
Preu per km recorregut: 1,10 ?.  
Preu per hora d'espera: 20,00 ?.  
  
Tarifa 2  
Baixada de bandera: 2,15 ?.  
Preu per km recorregut: 1,20 ?.  
Preu per hora d'espera: 23,00 ?.  
  
Tarifa 5  
S'aplicarà la Tarifa 1, més un suplement per origen en aeroport de Manises de 5,40 - i un mínim de percepció especial de 12,00 - (que inclou el suplement). El mòdul lluminós i el taxímetre hauran de reflectir en tot moment, des del començament del servei fins a la seua finalització, que s'està aplicant la tarifa 5.  
Tarifa 6  
S'aplicarà la Tarifa 2, més un suplement per origen en aeroport de Manises de 5,40 - i un mínim de percepció especial de 12,00 - (que inclou el suplement). El mòdul lluminós i el taxímetre hauran de reflectir en tot moment, des del començament del servei fins a la seua finalització, que s'està aplicant la tarifa 6.  
  
Tarifa 0  
Preu per km Recorregut: 0,00 ?.  
Preu per hora d'espera: 0,00 ?.  
  
Article 5. Suplements  
1. El suplement o suplements, si és el cas, s'introduiran en el taxímetre a l'inici del servei, en els supòsits de l'apartat 2 d'aquest article i abans de posar el vehicle en moviment.  
2. Quantia dels suplements:  
Per nit especial entre les 21.00 hores i les 07.00 hores dels dies 15, 16, 17, 18 i 19 de març (setmana fallera) i els dies 24 i 31 de desembre: 3,00 ?.  
Per servei amb origen en l'aeroport de Manises: 5,40 ?.  
Per servei amb origen en la parada de taxi de Transmediterránea, molls de creuers o Fira de Mostres: 2,95 ?.  
  
Article 6. Mínims de percepció  
1. Els mínims de percepció es cobraran únicament quan la suma de la tarifa i, si escau, el suplement o suplements, siguen inferiors a les quanties que s'especifiquen en l'apartat 3 d'aquest article. Si és aplicable el mínim de percepció, no es percebrà cap import per cap altre concepte.  
2. El mínim de percepció, quan siga procedent, es mostrarà en el taxímetre una vegada finalitzat el servei.  
3. Quantia dels mínims de percepció:  
Pels serveis prestats amb origen en l'aeroport de Manises: 12,00 ?.  
  
Per servei prestat en horari diürn: 4,00 ?.  
Per servei prestat en horari nocturn: 6,00 ?.  
  
Article 7. Obligatorietat del canvi i mitjans de pagament  
1. Els qui realitzen la prestació del servei hauran de facilitar a les persones usuàries del taxi canvie fins a 20 - si el preu del trajecte és inferior a aquesta quantitat. Si l'import a satisfer és superior a 20 - se li haurà de facilitar canvi fins als 50 ?.  
2. En tots els vehicles de l'àrea de prestació conjunta de València, es posarà a la disposició de les persones usuàries un terminal punt de venda (TPV) o datàfon per a targetes de dèbit o crèdit.  
3. Las persones conductores podran així mateix percebre la carrera a través d'altres mitjans de pagament (telefonia mòbil) si la persona usuària ho sol·licita i el vehicle disposa d'aquests mitjans.  
4. Del servei realitzat s'entregarà, als qui l'utilitzen, un document justificatiu d'aquest, emés per la impressora del taxímetre, en el qual conste el preu, origen i destinació del servei, el número d'autorització del taxi, la tarifa aplicada i la identificació de la persona titular de l'autorització. La direcció general competent en matèria de transport podrà establir mitjançant resolució un model de rebut per a entregar als qui el sol·liciten.  
  
Article 8. Sistema tarifari i visibilitat del quadre de tarifes  
1. El sistema tarifari està integrat pel taxímetre, el mòdul lluminós situat en la part superior del vehicle indicador de la tarifa i la impressora vinculada al taxímetre.  
2. El mòdul superior lluminós estarà vinculat al taxímetre i indicarà en tot moment la tarifa que corresponga, i que permeta la seua visualització exterior. La direcció general competent en matèria de transport podrà regular mitjançant resolució les funcionalitats del mòdul lluminós superior.  
3. Podrà incorporar-se el vehicle algun tipus de funcionalitat que permeta identificar situacions de risc potencial per a la persona que presta el servei de taxi.  
4. Els vehicles de l'àrea de prestació conjunta de València mostraran en lloc perfectament visible per a la persona usuària, un exemplar adhesiu amb totes les tarifes vigents, d'acord amb l'annex I d'aquesta Ordre.  
5. Igualment, en lloc perfectament visible per a la persona usuària es col·locarà un adhesiu amb les normes d'ús, segons el model de l'annex II d'aquesta Ordre.  
6. El valor monetari de cada salt de taxímetre és de cinc cèntims d'euro (0,05 ?).  
  
Article 9. Imports màxims d'arribada en serveis sol·licitats telemàtica o telefònicament  
1. En els serveis recaptats telemàtica o telefònicament s'haurà de sol·licitar de la persona usuària, amb antelació a l'inici de la prestació del servei, que indique la destinació final del trajecte, a l'efecte d'iniciar el servei amb tarifa urbana o interurbana.  
2. Si es tracta d'un servei urbà, la persona que preste el servei haurà d'arribar al punt de recollida de la persona usuària sense que el taxímetre excedisca un màxim de 4 euros. Aquest màxim serà independent de la franja horària en què s'haja sol·licitat el servei.  
3. S'estableix com a excepció a l'apartat 2 anterior, un màxim d'arribada de 6,50 euros per a aquells serveis sol·licitats des de llocs situats a distàncies iguals o superiors a les existents entre el centre de la ciutat de València i els següents punts de referència:  
San Isidro de Benagéber  
Centre de Rehabilitació de Llevant CV-35  
Intersecció carretera Manises-Riba-roja de Túria amb A-7  
Autovia A3, km 343 (Cerveses Heineken)  
Intersecció CV-411 amb A-7  
Intersecció CV-405 amb A-7  
Desvie el Palmar CV-500  
Factoria Ford CV-42  
A-7 intersecció amb CV-42  
Polígon Industrial Picassent  
Urbanització El pedregar CV-415  
4. Aquests màxims s'aplicaran amb independència de l'hora i el dia de la setmana en què se sol·liciten els serveis, i únicament suposen un límit a la quantia a partir de la qual s'aplicarà la tarifa 0.  
  
  
Disposició addicional  
  
Única. Clàusula de no despesa  
L'aplicació i el desenvolupament d'aquesta Ordre no pot tindre cap incidència en la dotació de tots i cadascun dels capítols de despesa de la Generalitat i, en tot cas, les despeses hauran de ser atesos amb els mitjans personals i materials existents en aquesta Conselleria.  
  
  
Disposició transitòria  
  
Única. Aplicació tarifes  
La introducció de les tarifes en els aparells taxímetres per a implementar el que es disposa en aquesta Ordre haurà de realitzar-se en el termini de dos mesos des de la seua entrada en vigor.  
  
  
Disposició derogatòria  
  
Única. Derogació normativa  
Queda expressament derogada l'Ordre 2/2019, de 27 de novembre, (DOGV 8691/04.12.2019). Així mateix, queden derogades totes les disposicions del mateix o inferior rang que s'oposen al que es disposa en la present Ordre.  
  
  
Disposicions finals  
  
Primera. Aplicació i execució  
Es faculta la persona titular de la direcció general competent en matèria de transport per a l'aplicació i execució de la present Ordre.  
  
  
Segona. Entrada en vigor  
La present Ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 26 de juliol de 2022   
  
La consellera de Política territorial  
Obres Públiques i Mobilitat  
REBECA TORRÓ SOLER